gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl en gl gl gl gl gl gl gl gl gl gl gl gl gl gl gl gl de en sv fr de de it gl gl gl gl gl gl es gl gl gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - A feminina de futsal será o primeiro combinado galego en xogar un Mundial
Sábado, 01 de outubro de 2022
O encontro presentarase esta cuarta feira en Compostela. O primeiro partido xógano contra Rusia o vindeiro 29 de setembro nunha competición oficial da Asociación Mundial.
Tags: a irmandiña AMF Asociación Mundial de Fútbol Sala fútbol sala seleccións galegas seleccións nacionais
A irmandiña do futsal feminino vai xogar (e debutar) entre o 29 de setembro e o 5 de outubro no Mundial de Fútbol Sala Feminino que este ano se desenvolve en Reus (Cataluña) e que organiza a Asociación Mundial de Fútbol Sala (AMF).
No Campionato do Mundo, ademais de Galiza, xogan un total de 11 países: Rusia, Brasil, Venezuela, Eslovaquia, Arxentina, Paraguai, Italia, Australia, Cataluña, a República Checa e Colombia.
O primeiro partido das mozas galegas será a segunda feira 19 de setembro ás 15:30 horas, contra Rusia.
A presentación da irmandiña do futsal
Chegou, á fin, a quenda das mozas. Despois de crear a selección masculina, que debutou (e goleou) contra Uruguai o pasado 29 de febreiro, quedaba unha débeda pendente coas mulleres do fútbol sala galego.
Agora chegou o momento: esta cuarta feira a conselleira de Cultura e Deporte, Ánxela Bugallo, a directora xeral para o Deporte, Marta Souto, o presidente da Federación Galega de Fútbol Sala, Luís Pena e o seleccionador (do que aínda non sabemos o nome) e algunhas xogadoras han presentar o novo equipo. Será ao mediodía no Estadio de San Lázaro, en Compostela.
Unha competición oficial, ás costas da FIFA
Cómpre sinalar que a competición está organizada de costas á FIFA, que hai anos tomou o control do negocio do fútbol sala internacional e organiza o seu propio Mundial.
A comezos dos oitenta, estando activa a FIFUSA (a Federación Internacional de Fútbol Sala) a FIFA usou toda a súa influencia para asumir o control deste deporte e tentou negociar unha fusión coa entidade, pero os acordos fracasaron. Finalmente, en 1989, a Confederação Brasileira de Futebol de Salão marchou do seo da FIFUSA para se integrar na FIFA, o que fortaleceu a entidade presidida, naquela altura, polo brasileiro João Havelange. Enfraquecida, a FIFUSA acabou por se extinguir, mais dos seus restos naceu, en 2002, a que hoxe se coñece como AMF (Asociación Mundial de Futsal).
A AMF conta con 31 afiliados e tres organismos continentais: a Unión Europea de Fútbol Sala (UEFS), a Confederación Sudamericana de Futsal (CSFS) e a Confederación Panamericana de Fútbol Sala (CPFS). Cada catro anos, a AMF organiza o Mundial de futsal (comezou a organizalo en 2003 e o último foi en 2007 na Arxentina). Este ano o Mundial Feminino xógase en Cataluña.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
A listaxe dos 12 países participantes
Os Siareir@s Galeg@s no debut da irmandiña (masculina) do futsal
Os pilotos galegos non participan no Campionato de España de Motocross GZ-Deportiva
A Liga de Traíñas xa é cousa de dous GZ-Deportiva
Quenda para as estrelas ciclistas do futuro GZ-Deportiva
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto